Dumitru "Take" Macri, fostul jucător legendar al Rapidului, s-a stins din viață la vârsta de 92 de ani, la Paris, acolo unde a locuit în ultimii ani.
Dumitru Macri a evoluat în întreaga sa carieră doar pentru Rapid, în perioada 1950-1965, formație alături de care a cucerit Cupa Balcanică în 1964. În perioada 1958-1962, Macri a îmbracat tricoul echipei naționale de 10 ori. În calitate de antrenor, le-a pregătit pe CFR Timișoara (1971-1972), Rapid (1973), naționala Algeriei (1974-1975) și FC Olt Scornicești (1984).
În 1961, Dumitru Macri a fost nominalizat la "Balonul de Aur", alături de fotbaliști precum Lev Yashin, Eusebio, Sir Bobby Charlton, Alfredo Di Stefano și Ferenc Puskas.